Información adicional necesaria para conectarse a redes IRC.
Shaun McCance
shaunm@gnome.org

Creative Commons Compartir Igual 3.0

Fran Dieguez
frandieguez@gnome.org 2011-2012.

# Detalles da conta IRC

As contas de IRC requiren información diferente que outros tipos de contas. Para crear unha conta IRC debe especificar cando menos a rede IRC e o alcume. Esta páxina detalla a información que pode fornecer para unha conta de IRC.

Vostede debe ter instalado o paquete para usar o IRC en .

# Rede

IRC é un sistema aberto que permite á xente estar en diferentes redes IRC. Cada rede é distinta e ten os seus propios usuarios e salas de chat. Empathy lista as redes máis populares na lista despregábel Rede. Aínda así engadir máis redes. Consulte embaixo a .

# Alcume

O seu alcume é un nome único na rede IRC. Só unha persoa nunha rede pode usar certo alcume. Se obtén unha mensaxe que dí deberá cambiar o seu alcume.

# Contrasinal

Algúns servidores, particularmente aqueles en redes privadas, requiren un contrasinal para a conexión. Se está autorizado a usar a rede, os administradores da rede forneceranlle un contrasinal.

# Contrasinais NickServ

Nalgunhas redes pode rexistrar os alcumes con un servizo coñecido como «NickServ». Empathy non admite directamente contrasinais para alcumes. Nalgunhas redes, incluíndo a popular rede freenode, os contrasinais do servidor redirecciónanse automaticamente a NickServ, permitíndolle usar este campo para identificarse con NickServ. Para obter máis información contacte a .

# Nome real

Pode fornecer o seu nome real ademais do seu alcume. Outros usuarios poderán velo ao ver a súa información.

# Mensaxe de saída

Cando se desconecta enviase unha mensaxe de saída todas as salas de conversa nas que está e a todos os usuarios cos que ten unha conversa privada. Use este campo para fornecer unha mensaxe personalizada.

# Redes IRC

# Redes

Empathy inclúe unha lista de redes IRC populares. Se quere usar outra rede IRC pode engadila á lista. Tamén pode modificar e eliminar redes da lista.

Para engadir unha rede á lista prema Engadir.

Para modificar unha rede da lista seleccione a rede e prema Editar.

Para quitar unha rede da lista seleccione a rede e prema Quitar.

Ao engadir ou modificar unha rede pode introducir a seguinte información:

## Rede

Este é o nome da rede como quere que apareza na lista de redes.

## Codificación de caracteres

Isto especifica a codificación de caracteres usada xeralmente nesta rede. Unha codificación de caracteres é unha forma específica de gravar os caracteres internamente nun computador. Existen moitas configuracións de caracteres e debe usar a mesma configuración de caracteres que o resto de usuarios para poder ver as súas mensaxes correctamente.

De forma predefinida Empathy usa UTF-8, unha codificación de caracteres moderna que pode xestionar texto na maioría dos idiomas do mundo. Outra configuración de caracteres común para inglés e outros idiomas occidentais é ISO-8859-1.

## Servidores

Unha rede IRC pode ter moitos servidores aos que se pode conectar. Cando está conectado a un servidor nunha rede en particular, pode comunicarse con todos os usuarios en todos os servidores desa rede. Pode engadir e quitar servidores para esa rede usando os botóns Engadir e Eliminar.

Cando un servidor estea seleccionado prema o campo baixo Servidor ou Porto para editalo. De forma alternativa, use as frechas esquerda e dereita para dar o foco ao campo e prema a barra espazadora para comezar a editalo.

Seleccione a caixa de verificación na columna SSL para cifrar toda a comunicación co servidor. Note que isto non prevén que outros usuarios na rede vexan o que escribe en salas de conversa públicas.